اسلام آباد : پاکستان تون اوار مچ آ دنیا ٹی لمئی زبان تا جہانی دے 21فروری سَے شنبے آ اڈ تننگک‘ دا دے ءِ اڈ تننگ نا مسخت لمئی زبان تااہمیت و گرج ءِ پاش کننگ ءِ‘ دا دے انا رد اٹ مچ آ دنیاغانبار پاکستان اٹ ہم مذاکرہ، سیمینار و ریلی اڈ تننگک‘ دود آتیان تران اٹ لسانیت نا چاہندار‘ دانشور و ترانکار آک لمئی زبان نا بابت لیکچر ایترہ وخت اس کہ اخبار و الیکٹرانک میڈیا غا ہم لمئی زبان تا بابت خصوصی پروگرام اڈ تننگک۔ اقوام متحدہ نا کنڈآن پاکستان تون اوار مچ آ دنیا ٹی 1999ء آن لمئی زبان تا جہانی دے اڈ تننگک۔ اسہ رپورٹ اسے نا رد ٹ براہوئی‘بلوچی‘ سندھی، سرائیکی،پنجابی،بنگالی،پشتو نا پاکستان نا متکن انگا زبانک ءُ۔
(آن لائن)
